Riżoluzzjoni tal-Parlament Ewropew dwar il-Liġi Ewropea dwar il-Kuntratti



Official Journal 305 E , 14/12/2006 P. 0247 - 0248



P6_TA(2006)0352 Il-Liġi Ewropea dwar il-Kuntratti Riżoluzzjoni tal-Parlament Ewropew dwar il-Liġi Ewropea dwar il-Kuntratti Il-Parlament Ewropew, - wara li kkunsidra r-riżoluzzjoni tiegħu tat- 23 ta' Marzu 2006 dwar il-liġi Ewropea dwar il-kuntratti u rreviżjoni ta' l-acquis: prospettivi għall-futur [1], - wara li kkunsidra r-riżoluzzjoni tiegħu tas- 26 ta' Mejju 1989 dwar azzjoni sabiex il-liġi privata ta' l-Istati Membri tkun alineata [2], tas- 6 ta' Mejju 1994 dwar l-armonizzazzjoni ta' ċertu setturi tal-liġi privata ta' l-Istati Membri [3], tal- 15 ta' Novembru 2001 dwar l-approssimazzjoni tal-liġi ċivili u kummerċjali ta' l-Istati Membri [4] u tat- 2 ta' Settembru 2003 dwar il-Kommunikazzjoni tal-Kummissjoni lill-Parlament Ewropew u l-Kunsill — Liġi Ewropea dwar il-Kuntratti aktar koerenti — Pjan t'Azzjoni [5], - wara li kkunsidra l-Ewwel Rapport Annwali ta' Progress tal-Kummissjoni, tat- 23 ta' Settembru 2005, dwar il-Liġi Ewropea tal-Kuntratti u r-Reviżjoni ta' l-Acquis (COM(2005)0456), li fih il-Kummissjoni tistqarr li r-reviżjoni ta' l-acquis relatat mal-konsumatur "min-naħa tagħha, tagħti kontribut għall-iżvilupp tal-Kwadru Komuni ta' Referenza (CFR) aktar wiesa", - wara li kkunsidra l-Komunikazzjoni mill-Kummissjoni lill-Parlament Ewropew u lill-Kunsill tal- 11 ta' Ottubru 2004 dwar il-liġi Ewropea dwar il-kuntratti u r-reviżjoni ta' l-acquis: prospettivi għall-futur (COM(2004)0651), li fiha l-Kummissjoni tistqarr li se tuża lis-CFR bħala "kaxxa ta' l-għodda", fejn ikun xieraq, meta jiġu ppreżentati proposti biex jittejbu l-kwalità u l-koerenza ta' l-acquis eżistenti u ta' strumenti legali futuri fil-qasam tal-liġi kuntrattwali, - wara li kkunsidra l-Artikolu 108(5) tar-Regoli ta' Proċedura tiegħu, A. billi r-riżoluzzjoni tiegħu tat- 23 ta' Marzu 2006 indikat li għadu mhux ċar fejn se twassal l-inizjattiva dwar il-liġi Ewropea dwar il-kuntratti f'dak li għandu x'jaqsam ma' riżultati prattiċi jew skond liema bażi legali se jiġi adottat kwalunkwe strument li jorbot, B. billi r-riżoluzzjoni tiegħu tat- 23 ta' Marzu 2006 talbet, fost informazzjoni oħra, stqarrija mill-Kummissjoni dwar kif tipproponi li tqis ir-riżultati tas-CFR-net workshops u tal-gruppi ta' riċerka fix-xogħol sussegwenti tagħha, 1. Itenni l-konvinzjoni tiegħu li suq intern uniformi ma jistax ikun kompletament funzjonali mingħajr ma jittieħdu passi oħra lejn l-armonizzazzjoni tal-liġi ċivili; 2. Ifakkar li l-inizjattiva dwar il-liġi Ewropea dwar il-kuntratti hija l-aktar inizjattiva importanti għaddejja bħalissa fil-qasam tal-liġi ċivili; 3. Jappoġġa bis-saħħa approċċ lejn CFR usa' dwar kwistjonijiet ġenerali dwar il-liġi dwar il-kuntratti li jmorru lil hinn mill-qasam tal-ħarsien tal-konsumatur; 4. Jenfasizza li, apparti l-ħidma fuq ir-reviżjoni ta' l-acquis dwar il-konsumatur, għandha titkompla lħidma fuq CFR usa'; jistieden lill-Kummissjoni biex, b'mod parallel mal-ħidma fuq ir-reviżjoni ta' l-acquis dwar il-konsumatur, tavvanza bil-proġett għal CFR usa'; 5. Jenfasizza li — minkejja li l-għan finali u l-forma legali tas-CFR għadhom mhux ċari — il-ħidma fuq ilproġett għandha ssir sew, waqt li jitqies li r-riżultat finali fit-tul jista' jkun strument li jorbot; għandhom jinżammu miftuħa id-diversità ta' għażliet varji possibbli għall-għan u l-forma legali ta' strument futur; 6. Jistieden lill-Kummissjoni tieħu kont tal-perspettiva fuq tul ta' żmien ta' CFR meta tippreżenta proposti leġislattivi ġodda; 7. Jitlob lill-Kummissjoni biex kontinwament tinvolvi lill-Parlament fil-ħidma tagħha fuq is-CFR. 8. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni. [1] Testi Adottati, P6_TA(2006)0109. [2] ĠU C 158, 26.6.1989, p.400. [3] ĠU C 205, 25.7.1994, p.518. [4] ĠU C 140E, 13.6.2002, p.538. [5] ĠU C 76E, 25.3.2004, p.95. --------------------------------------------------